b"\n_START_ARTICLE_\nEfva Lilja\n_START_PARAGRAPH_\nEfva Maria Kristina Lilja (f\xc3\xb8dt 1956 i Huskvarna, Sverige) er en svensk kunstner og professor i koreografi, der arbejder med forestillinger, billedkunst, film og tekst.\xc2\xa0_NEWLINE_Siden 1980'erne har Efva Lilja taget del af en kritisk udvikling af den kulturpolitiske retning b\xc3\xa5de i Sverige og udlandet. Hun har promoveret, udviklet\xc2\xa0og initieret kunstnerisk forskning inden for dans og koreografi.\n_START_SECTION_\nBiografi\n_START_PARAGRAPH_\nEfva Lilja fik sin professionelle uddannelse p\xc3\xa5 Balettakademien, og p\xc3\xa5 University of Dance (nu University of Dance and Circus\xc2\xa0) i Stockholm, hvor hun blev f\xc3\xa6rdiguddannet i 1980. Hendes efterf\xc3\xb8lgende tr\xc3\xa6ning fandt sted p\xc3\xa5 Royal Academy of Dance i England, i Frankrig og USA. I 1980-1981 studerede hun p\xc3\xa5 Merce Cunningham Dance Foundation i New York, hvor hun ogs\xc3\xa5 tog\xc2\xa0 klasser med Robert Ellis Dunn og workshops p\xc3\xa5 Columbia University._NEWLINE_Hun debuterede som koreograf i 1982. I 1985 startede hun E. L. D., et dansekompagni hvor hun var kunstnerisk leder i tyve \xc3\xa5r. Igennem\xc2\xa0E. L. D. etablerede Lilja en ny m\xc3\xa5de at arbejde med dansekunsten p\xc3\xa5 i Sverige. I 2006 blev E. L. D. til Weld, en uafh\xc3\xa6ngig platform for eksperimenterende processer og vidensproduktion, med Anna Koch som kunstnerisk leder._NEWLINE_Mellem 2006 og 2013 var hun Vice-Kansler for DOCH i Stockholm. I 2016 blev hun kunstnerisk leder for Dansehallerne i K\xc3\xb8benhavn.Dansehallerne\n_START_SECTION_\nV\xc3\xa6rk\n_START_PARAGRAPH_\nI samarbejde med andre kunstnere har Lilja skabt banebrydende v\xc3\xa6rker som er blevet udf\xc3\xb8rt i mere end 35 lande p\xc3\xa5 store scener, sm\xc3\xa5 intime spillesteder, p\xc3\xa5 tv, i film, i skoler og i alternative kunst forum. I 1994 producerede hun\xc2\xa0Entre Nr Espaces\xc2\xa0efter kommission fra\xc2\xa0Centre Georges Pompidou\xc2\xa0i Paris. Hun producerede\xc2\xa0En Blid Sk\xc3\xa5ret i 2000 og ELDSTAD i 2003 for det\xc2\xa0Svenske Museum for Moderne Kunst. I 2001 producerede hun\xc2\xa0Den Lysende Dr\xc3\xb8m Ild til Guggenheim Museet i Bilbao.\n_START_SECTION_\nPriser og legater\n_START_PARAGRAPH_\nLilja har modtaget en r\xc3\xa6kke priser og legater for sine kunstneriske pr\xc3\xa6stationer. Hun blev udn\xc3\xa6vnt til \xc3\xa6resmedlem af det Internationale Center for Kulturelle Forbindelser i 1999, og i 2000 modtog hun Prix D'ASSITEJ og i 2009 blev hun tildelt S:t Erik Medallion i anledning af hendes kunstneriske resultater af Byen Stockholm.\n_START_SECTION_\nKunstnerisk Forskning\n_START_PARAGRAPH_\nI 2003 blev Lilja udn\xc3\xa6vnt til professor ved DOCH. Mellem 2002 og 2004 forskede hun p\xc3\xa5\xc2\xa0Dance in a Frozen Landscape, et projekt der tog sit udgangspunkt i en to-m\xc3\xa5neders ekspedition til Nordpolen, hvor hun udforskede sine evner til at danse under ekstreme omst\xc3\xa6ndigheder. Mellem 2003 og 2006 arbejdede hun med sit projekt Movement as The Memory of The Body, pr\xc3\xa6senteret gennem tre forestillinger: The Memory, (2003),\xc2\xa0Using The Eye In The Middle Of The Head (2004) og Smiling At Death (2005). Hun er involveret i b\xc3\xa5de nationale og internationale organisationer for kunstneres muligheder til at udf\xc3\xb8re forskning, f.eks. Society for Artistic Research (SAR) og Europa League of Institutes of the Arts (ELIA). Hun er ogs\xc3\xa5 foredragsholder og i 2006-2013 var hun Vice-Kansler for Universitetet i Dans og Cirkus (DOCH) i Stockholm.\n_START_SECTION_\nArkiv\n_START_PARAGRAPH_\nSupplerende biografiske oplysninger og en komplet liste over v\xc3\xa6rk kan findes p\xc3\xa5 Efva Liljas web site, i den Svenske Nationale Encyklop\xc3\xa6di, og andre opslagsv\xc3\xa6rk. Oplysninger kan ogs\xc3\xa5 findes i arkiverne p\xc3\xa5 det svenske Dansmuseet, og i arkivet p\xc3\xa5 Kungliga Biblioteket i Sverige (Kungliga Biblioteket, Enheten f\xc3\xb6r handskrifter, kartor och bilder. Acc.nr 2009/20)."